
Nr. 296
Par Interešu izglītības un neformālās izglītības programmu komisiju
Ādažu novada pašvaldības domes 25.01.2024. saistošie noteikumi Nr. 1/2024 “Interešu izglītības programmu licencēšanas kārtība” nosaka, ka lēmumu par licences izsniegšanu, atteikumu izsniegt licenci, tās derīguma termiņa pagarināšanu vai anulēšanu pieņem pašvaldības domes izveidota Interešu izglītības un neformālās izglītības programmu komisija.

Ministru kabineta 2023. gada 13. jūlija noteikumu Nr. 395 “Kārtība, kādā tiek izsniegtas atļaujas neformālās izglītības programmas īstenošanai” 2. punkts nosaka, ka atļaujas neformālās izglītības programmas īstenošanai izsniedz vai anulē tās administratīvās teritorijas pašvaldība, kurā plānots īstenot vai tiek īstenota programma vai tās daļa, vai kurā reģistrēts programmas īstenotājs, ja programmu pilnā apjomā plānots īstenot vai tā tiek īstenota attālināti vai tālmācībā.

Saskaņā ar pašvaldības 25.01.2024. nolikuma Nr. 1 “Interešu izglītības un neformālās izglītības programmu komisijas nolikums” 14. punktu, komisija darbojas četru locekļu sastāvā.

Lai nodrošinātu minēto normatīvo aktu prasību izpildi, ir nepieciešams izveidot Interešu izglītības un pieaugušo neformālās izglītības programmu licencēšanas komisiju jaunā sastāvā, jo tas saistīts ar komisijas locekļa un amata nosaukumu izmaiņām - Arnis Rozītis un Ivanda Puriņa šobrīd ieņem citus amatus. Vienlaikus ar ieņemamā amata maiņu Ivanda Puriņa izbeidza pildīt komisijas locekļa pienākumus.
Pamatojoties uz Pašvaldību likuma 10. panta pirmās daļas 13. punktu, 53. panta otro daļu, kā arī Izglītības, kultūras sporta un sociālās komitejas 05.08.2026. atzinumu, Ādažu novada pašvaldības dome
NOLEMJ:

1. Apstiprināt Interešu izglītības un neformālās izglītības programmu komisiju šādā sastāvā:

1.1. Kerola DĀVIDSONE, deputāte, Izglītības, kultūras, sporta un sociālās komitejas priekšsēdētāja;
1.2. Alise TIMERMANE–LEGZDIŅA, Centrālās pārvaldes Izglītības un jaunatnes nodaļas interešu izglītības koordinatore;

1.3. Arnis ROZĪTIS, deputāts, Ādažu novada kultūras centra kultūras projektu vadītājs;
1.4. Sabīne DUNDA, Centrālās pārvaldes Izglītības un jaunatnes nodaļas izglītības speciāliste.
2. Apstiprināt K.DĀVIDSONI par komisijas priekšsēdētāju.

3. Ar šī lēmumu spēkā stāšanos spēku zaudē Ādažu novada pašvaldības domes 2024. gada 25. janvāra lēmums Nr. 4 “Par Interešu izglītības un neformālās izglītības programmu komisijas sastāva apstiprināšanu”.
Pašvaldības domes priekšsēdētājs






G. Miglāns

